title: Rozhodnutie Rady 2008/665/SZBP z  9. júna 2008 o uzavretí Dohody medzi Európskou úniou a Albánskou republikou o účasti Albánskej republiky na vojenskej operácii Európskej únie v Čadskej republike a v Stredoafrickej republike (operácia EUFOR Tchad/RCA)

text:
               13.8.2008

               SK

               Úradný vestník Európskej únie

               L 217/18

         ROZHODNUTIE RADY 2008/665/SZBP
   z 9. júna 2008
   o uzavretí Dohody medzi Európskou úniou a Albánskou republikou o účasti Albánskej republiky na vojenskej operácii Európskej únie v Čadskej republike a v Stredoafrickej republike (operácia EUFOR Tchad/RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Dňa 15. októbra 2007 Rada prijala jednotnú akciu 2007/677/SZBP o vojenskej operácii Európskej únie v Čadskej republike a Stredoafrickej republike (1) (operácia EUFOR Tchad/RCA).

               (2)

               Článok 10 ods. 3 uvedenej jednotnej akcie ustanovuje, že podrobnosti o účasti tretích štátov podliehajú dohode v súlade s článkom 24 zmluvy.

               (3)

               Na základe poverenia Rady z 13. septembra 2004 predsedníctvo, ktorému pomáhal generálny tajomník Rady Európskej únie/vysoký predstaviteľ pre spoločnú zahraničnú a bezpečnostnú politiku, dojednalo Dohodu medzi Európskou úniou a Albánskou republikou o účasti Albánskej republiky na operácii EUFOR Tchad/RCA (ďalej len „dohoda“).

               (4)

               Táto dohoda by sa mala schváliť v mene Únie,

         ROZHODLA TAKTO:
   Článok 1
   Týmto sa v mene Európskej únie schvaľuje Dohoda medzi Európskou úniou a Albánskou republikou o účasti Albánskej republiky na vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 9. júna 2008

            Za Radu

            predsedníčka

         M. COTMAN

      (1)  Ú. v. EÚ L 279, 23.10.2007, s. 21.
    ---documentbreak---

               13.8.2008

               SK

               Úradný vestník Európskej únie

               L 217/19

         PREKLAD
   DOHODA
   medzi Európskou úniou a Albánskou republikou o účasti Albánskej republiky na vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA)
   EURÓPSKA ÚNIA (EÚ)
   na jednej strane a
   ALBÁNSKA REPUBLIKA
   na strane druhej,
   ďalej len „strany“,
   BERÚC DO ÚVAHY:
   prijatie jednotnej akcie Rady Európskej únie 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA),
   pozvanie Albánskej republiky na účasť na operácii pod velením EÚ,
   úspešné dokončenie procesu vytvorenia ozbrojených síl a odporúčanie veliteľa operácie EÚ a Vojenského výboru EÚ schváliť účasť ozbrojených síl Albánskej republiky na operácii pod velením EÚ,
   rozhodnutie Politického a bezpečnostného výboru CHAD/1/2008 z 13. februára 2008 o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike (1),
   rozhodnutie Politického a bezpečnostného výboru CHAD/2/2008 z 18. marca 2008 o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike (2),
   SA DOHODLI TAKTO:
   Článok 1
   Účasť na operácii
   1.   Albánska republika sa pripája k jednotnej akcii 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA) a ku každej jednotnej akcii alebo rozhodnutiu, ktorým Rada Európskej únie rozhodne o predĺžení vojenskej operácie krízového riadenia EÚ, v súlade s ustanoveniami tejto dohody a všetkými potrebnými vykonávacími opatreniami.
   2.   Príspevok Albánskej republiky k vojenskej operácii krízového riadenia EÚ sa nedotýka autonómie rozhodovania Európskej únie.
   3.   Albánska republika zaistí, aby jej ozbrojené sily a personál, ktorí sa zúčastňujú na vojenskej operácii krízového riadenia EÚ, vykonávali svoju misiu v súlade s:

               —

               jednotnou akciou 2007/677/SZBP a prípadnými následnými zmenami a doplneniami,

               —

               operačným plánom,

               —

               vykonávacími opatreniami.

         4.   Ozbrojené sily a personál, ktorých vysiela Albánska republika, plnia svoje povinnosti a konajú výhradne v záujme vojenskej operácie krízového riadenia EÚ.
   5.   Albánska republika včas informuje veliteľa operácie EÚ o akejkoľvek zmene svojej účasti na operácii.
   Článok 2
   Postavenie ozbrojených síl
   1.   Postavenie ozbrojených síl a personálu, ktorých na vojenskú operáciu krízového riadenia EÚ vysiela Albánska republika, sa riadi ustanoveniami o postavení ozbrojených síl, pokiaľ takéto existujú, na ktorých sa dohodla Európska únia a dotknuté štáty.
   2.   Postavenie ozbrojených síl a personálu vyslaných na veliteľstvo alebo k veliteľským zložkám umiestneným mimo Čadskej republiky a Stredoafrickej republiky sa riadi dojednaniami medzi veliteľstvom a dotknutými veliteľskými zložkami a Albánskou republikou.
   3.   Bez toho, aby boli dotknuté ustanovenia o postavení ozbrojených síl uvedené v odseku 1, Albánska republika uplatňuje súdnu právomoc nad svojimi ozbrojenými silami a personálom, ktorí sa zúčastňujú na vojenskej operácii krízového riadenia EÚ.
   4.   Albánska republika je zodpovedná za vybavenie všetkých nárokov súvisiacich s účasťou na operácii vojenského krízového riadenia EÚ, ktorý niektorý z príslušníkov jej ozbrojených síl alebo jej personálu predloží alebo ktorý sa ho týka. Albánska republika je zodpovedná za začatie konania, najmä súdneho alebo disciplinárneho, proti ktorémukoľvek príslušníkovi svojich ozbrojených síl alebo personálu v súlade so svojimi zákonmi a právnymi predpismi.
   5.   Albánska republika sa zaväzuje vydať vyhlásenie o vzdaní sa nárokov na úhradu škody voči ktorémukoľvek štátu, ktorý sa zúčastňuje na vojenskej operácii krízového riadenia EÚ, a urobiť tak pri podpise tejto dohody.
   6.   Európska únia sa zaväzuje zabezpečiť, že členské štáty vydajú vyhlásenie o vzdaní sa nárokov na úhradu škody v súvislosti s účasťou Albánskej republiky na vojenskej operácii krízového riadenia EÚ, a urobiť tak pri podpise tejto dohody.
   Článok 3
   Utajované skutočnosti
   1.   Albánska republika prijme vhodné opatrenia na zabezpečenie ochrany utajovaných skutočností EÚ v súlade s bezpečnostnými nariadeniami Rady Európskej únie, ktoré sa nachádzajú v rozhodnutí Rady 2001/264/ES z 19. marca 2001 (3), a v súlade s ďalšími usmerneniami vydanými príslušnými orgánmi vrátane veliteľa operácie EÚ.
   2.   Ak Európska únia a Albánska republika uzavreli dohodu o bezpečnostných postupoch pri výmene utajovaných skutočností, v kontexte vojenskej operácie krízového riadenia EÚ sa uplatňujú ustanovenia takejto dohody.
   Článok 4
   Hierarchia velenia
   1.   Všetci príslušníci ozbrojených síl a personál, ktorí sa zúčastňujú na vojenskej operácii krízového riadenia EÚ, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ. Veliteľ operácie EÚ má právo delegovať svoju právomoc.
   3.   Albánska republika má vo vzťahu k bežnému riadeniu operácie rovnaké práva a povinnosti ako členské štáty EÚ, ktoré sa na nej zúčastňujú.
   4.   Veliteľ operácie EÚ môže po porade s Albánskou republikou kedykoľvek požiadať o stiahnutie príspevku Albánskej republiky.
   5.   Albánska republika vymenuje vysokého vojenského zástupcu (ďalej len „VVZ“) zastupujúceho jej národný kontingent vo vojenskej operácii krízového riadenia EÚ. VVZ konzultuje s veliteľom ozbrojených síl EÚ všetky záležitosti, ktoré majú na operáciu vplyv, a zodpovedá za každodennú disciplínu v kontingente.
   Článok 5
   Finančné aspekty
   1.   Albánska republika znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 1 ods. 1 tejto dohody a v rozhodnutí Rady 2007/384/SZBP zo 14. mája 2007, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (4).
   2.   V prípade úmrtia, úrazu, straty alebo škody spôsobenej fyzickým alebo právnickým osobám zo štátu/štátov, na ktorého/ktorých území operácia prebieha, zaplatí Albánska republika, ak sa preukáže jej zodpovednosť, náhradu škody za podmienok uvedených v ustanoveniach o postavení ozbrojených síl, ak sú k dispozícii, ako je uvedené v článku 2 ods. 1 tejto dohody.
   Článok 6
   Vykonávacie opatrenia k dohode
   Generálny tajomník Rady Európskej únie/vysoký predstaviteľ pre spoločnú zahraničnú a bezpečnostnú politiku a príslušné orgány Albánskej republiky uzavrú všetky potrebné technické a správne dojednania na vykonávanie tejto dohody.
   Článok 7
   Neplnenie záväzkov
   Ak si jedna zo strán neplní svoje záväzky ustanovené v článkoch 1 až 6, druhá strana má právo túto dohodu ukončiť výpoveďou s jednomesačnou výpovednou lehotou.
   Článok 8
   Urovnávanie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 9
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako si strany navzájom oznámili ukončenie vnútorných postupov potrebných na tento účel.
   2.   Táto dohoda sa predbežne vykonáva od dátumu podpisu.
   3.   Táto dohoda zostáva v platnosti počas trvania príspevku Albánskej republiky k operácii.

      V Paríži 13. júla 2008 v anglickom jazyku v štyroch kópiách.

            Za Európsku úniu

            Za Albánsku republiku

      (1)  Ú. v. EÚ L 56, 29.2.2008, s. 64. Rozhodnutie zmenené a doplnené rozhodnutím CHAD/3/2008 (Ú. v. EÚ L 144, 4.6.2008, s. 82).

      (2)  Ú. v. EÚ L 107, 17.4.2008, s. 60. Rozhodnutie zmenené a doplnené rozhodnutím CHAD/3/2008.

      (3)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2007/438/ES (Ú. v. EÚ L 164, 26.6.2007, s. 24).

      (4)  Ú. v. EÚ L 152, 13.6.2007, s. 14.
   VYHLÁSENIA UVEDENÉ V ČLÁNKU 2 ODS. 5 A 6 DOHODY
   Vyhlásenie členských štátov EÚ:
   „V prípade zranenia alebo smrti svojho personálu, alebo škody, alebo straty akéhokoľvek majetku v ich vlastníctve, ktorý sa používa pri operácii krízového riadenia EÚ, sa budú členské štáty EÚ, ktoré uplatňujú jednotnú akciu 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA), usilovať v miere, v akej to ich vnútroštátny právny systém dovoľuje, zrieknuť podľa možnosti nárokov na náhradu škody voči Albánskej republike, ak takéto zranenie, smrť, škodu alebo stratu:

               —

               spôsobil personál Albánskej republiky pri výkone svojich služobných povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného nesprávneho konania, alebo

               —

               vznikli používaním akéhokoľvek majetku vo vlastníctve Albánskej republiky za podmienky, že sa majetok používal v súvislosti s operáciou, a s výnimkou prípadov hrubej nedbanlivosti alebo úmyselného nesprávneho konania personálu operácie krízového riadenia EÚ z Albánskej republiky, ktorý tento majetok používal.“

         Vyhlásenie Albánskej republiky:
   „V prípade zranenia alebo smrti svojho personálu, alebo škody, alebo straty akéhokoľvek majetku v jej vlastníctve, ktorý sa používa pri operácii krízového riadenia EÚ, sa bude Albánska republika, ktorá sa pripája k jednotnej akcii 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA), usilovať v miere, v akej to jej vnútroštátny právny systém dovoľuje, zrieknuť podľa možnosti nárokov na náhradu škody voči ktorémukoľvek inému štátu, ktorý sa zúčastňuje na vojenskej operácii krízového riadenia EÚ, ak takéto zranenie, smrť, škodu alebo stratu:

               —

               spôsobil personál pri výkone svojich služobných povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného nesprávneho konania, alebo

               —

               vznikli používaním akéhokoľvek majetku vo vlastníctve štátov, ktoré sa zúčastňujú na vojenskej operácii krízového riadenia EÚ, za podmienky, že sa majetok používal v súvislosti s operáciou, a s výnimkou prípadov hrubej nedbanlivosti alebo úmyselného nesprávneho konania personálu operácie krízového riadenia EÚ, ktorý tento majetok používal.“


title: Rozhodnutie Rady 2012/333/SZBP z  25. júna 2012 , ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom a ktorým sa zrušuje rozhodnutie 2011/872/SZBP

text:
               26.6.2012

               SK

               Úradný vestník Európskej únie

               L 165/72

         ROZHODNUTIE RADY 2012/333/SZBP
   z 25. júna 2012,
   ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom a ktorým sa zrušuje rozhodnutie 2011/872/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. decembra 2001 prijala spoločnú pozíciu 2001/931/SZBP (1).

               (2)

               Rada 22. decembra 2011 prijala rozhodnutie 2011/872/SZBP, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (2).

               (3)

               V súlade s článkom 1 ods. 6 spoločnej pozície 2001/931/SZBP je potrebné vykonať úplné opätovné preskúmanie zoznamu osôb, skupín a subjektov, na ktoré sa vzťahuje rozhodnutie 2011/872/SZBP.

               (4)

               V tomto rozhodnutí sa uvádzajú výsledky preskúmania, ktoré Rada vykonala v súvislosti s osobami, skupinami a subjektami, na ktoré sa vzťahujú články 2, 3 a 4 spoločnej pozície 2001/931/SZBP.

               (5)

               Rada dospela k záveru, že osoby, skupiny a subjekty, na ktoré sa vzťahujú články 2, 3 a 4 spoločnej pozície 2001/931/SZBP, sú zapojené do teroristických činností v zmysle článku 1 ods. 2 a 3 spoločnej pozície 2001/931/SZBP a že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných reštriktívnych opatrení stanovených v uvedenej spoločnej pozícii.

               (6)

               Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, by sa mal zodpovedajúcim spôsobom aktualizovať a rozhodnutie 2011/872/SZBP by sa malo zrušiť,

         PRIJALA TOTO ROZHODNUTIE:
   Článok 1
   Zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP, je uvedený v prílohe k tomuto rozhodnutiu.
   Článok 2
   Týmto sa zrušuje rozhodnutie 2011/872/SZBP.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. ES L 344, 28.12.2001, s. 93.

      (2)  Ú. v. EÚ L 343, 23.12.2011, s. 54.

      PRÍLOHA

         Zoznam osôb, skupín a subjektov podľa článku 1

      1.   Osoby

                  1.

                  ABDOLLAHI Hamed (alias) Mustafa Abdullahi), narodený 11. augusta 1960 v Iráne. Č. pasu 09004878.

                  2.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia), občan Saudskej Arábie

                  3.

                  AL YACOUB, Ibrahim Salih Mohammed, dátum narodenia: 16.10.1966, miesto narodenia: Tarut (Saudská Arábia), občan Saudskej Arábie

                  4.

                  ARBABSIAR Manssor (alias Mansour Arbabsiar), narodený 6. alebo 15. marca 1955 v Iráne. Štátny občan Iránu a USA. Č. pasu: C2002515 (Irán); 477845448 (USA). Č. preukazu totožnosti: 07442833, platnosť do: 15. marca 2016 (vodičský preukaz USA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), dátum narodenia: 8.3.1978, miesto narodenia: Amsterdam (Holandsko) – člen „Hofstadgroep“

                  6.

                  FAHAS, Sofiane Yacine, dátum narodenia: 10.9.1971, miesto narodenia: Alžír (Alžírsko) – člen „al-Takfir“ a „al-Hijra“

                  7.

                  IZZ-AL-DIN, Hasan (alias GARBAYA, AHMED, alias SA-ID, alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), dátum narodenia: 14.4.1965 alebo 1.3.1964, miesto narodenia: Pakistan, číslo pasu: 488555

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: 1) Kermanshah, Irán, 2) Vojenská základňa Mehran, provincia Ilam, Irán.

                  10.

                  SHAKURI Ali Gholam, narodený okolo roku 1965 v Teheráne, Irán

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11. marca 1957 v Iráne. Iránsky štátny občan. Č. pasu: 008827 (iránsky diplomatický pas), vydaný v roku 1999. Hodnosť: generálmajor.

                  12.

                  WALTERS, Jason Theodore James (alias Abdullah, alias David), dátum narodenia: 6.3.1985, miesto narodenia: Amersfoort (Holandsko), číslo pasu (Holandsko) NE8146378 – člen „Hofstadgroep“

            2.   Skupiny a subjekty

                  1.

                  „Organizácia Abu Nidal“ – „ANO“, (alias „Revolučná rada Fatah“, alias „Arabské revolučné brigády“, alias „Čierny september“, alias „Revolučná organizácia moslimských socialistov“)

                  2.

                  „Brigáda mučeníkov Al Aqsa“

                  3.

                  „Al-Aqsa e. V.“

                  4.

                  „Al-Takfir“ a „Al-Hijra“

                  5.

                  „Babbar Khalsa“

                  6.

                  „Komunistická strana Filipín“ vrátane „Novej ľudovej armády“ (New People’s Army) – „NPA“, Filipíny

                  7.

                  „Gama'a al-Islamiyya“ (alias „Islamská skupina“), (alias „Al-Gama'a al-Islamiyya“ – „IG“)

                  8.

                  „İslami Büyük Doğu Akıncılar Cephesi“ – „IBDA-C“ („Islamský front veľkých východných bojovníkov“)

                  9.

                  „Hamas“ vrátane „Hamas-Izz al-Din al-Qassem“

                  10.

                  „Hizbal Mudžahidín“ – „HM“

                  11.

                  „Hofstadgroep“

                  12.

                  „Holy Land Foundation for Relief and Development“ („Nadácia Svätej zeme pre ochranu a rozvoj“)

                  13.

                  „Medzinárodná federácia sikhskej mládeže“ – „ISYF“

                  14.

                  „Khalisan Zindabad Force“ – „KZF“

                  15.

                  „Strana kurdských pracujúcich“ – „PKK“, (alias „KADEK“, alias „KONGRA-GEL“)

                  16.

                  „Tigre oslobodenia tamilského Ílamu“ – „LTTE“

                  17.

                  „Ejército de Liberación Nacional“ („Národná oslobodzovacia armáda“)

                  18.

                  „Palestínsky islamský džihád“ – „PIJ“

                  19.

                  „Ľudový front za oslobodenie Palestíny“ – „PFLP“

                  20.

                  „Ľudový front za oslobodenie Palestíny – Hlavné veliteľstvo“ (alias „PFLP – Hlavné veliteľstvo“)

                  21.

                  „Fuerzas armadas revolucionarias de Colombia“ – „FARC“ („Revolučné ozbrojené sily Kolumbie“)

                  22.

                  „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolučná ľavica“), alias „Dev Sol“) („Revolučná ľudová oslobodzovacia armáda/front/strana“)

                  23.

                  „Sendero Luminoso“ – „SL“ („Svetlý chodník“)

                  24.

                  „Stichting Al Aqsa“ (alias „Stichting Al Aqsa Nederland“, alias „Al Aqsa Nederland“)

                  25.

                  „Teyrbazen Azadiya Kurdistan“ – „TAK“, (alias „Kurdistan Freedom Falcons“ („Sokoly za slobodu Kurdistanu“), alias „Kurdistan Freedom Hawks“ („Jastraby za slobodu Kurdistanu“)


title: 2006/530/ES: Rozhodnutie Rady z  9. júna 2006  o uzavretí Dohody medzi Európskym spoločenstvom a Ukrajinou o určitých aspektoch leteckých dopravných služieb

text:
               1.8.2006

               SK

               Úradný vestník Európskej únie

               L 211/39

      ROZHODNUTIE RADY

   z 9. júna 2006
   o uzavretí Dohody medzi Európskym spoločenstvom a Ukrajinou o určitých aspektoch leteckých dopravných služieb
   (2006/530/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s prvou vetou prvého pododseku článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1).
   keďže:

               (1)

               Rozhodnutím z 5. júna 2003 Rada poverila Komisiu, aby začala rokovania s tretími krajinami o nahradení určitých ustanovení v existujúcich bilaterálnych dohodách dohodou so Spoločenstvom.

               (2)

               Komisia v mene Spoločenstva dojednala dohodu s Ukrajinou o určitých aspektoch leteckých dopravných služieb v súlade s mechanizmami a smernicami v prílohe k uvedenému rozhodnutiu Rady.

               (3)

               S výhradou jej uzavretia k neskoršiemu dátumu bola táto dohoda podpísaná v mene Spoločenstva 1. decembra 2005 v súlade s rozhodnutím Rady z 28. novembra 2005.

               (4)

               Táto dohoda by sa mala schváliť,

         ROZHODLA TAKTO:
   Článok 1
   1.   Dohoda medzi Európskym spoločenstvom a Ukrajinou o určitých aspektoch leteckých dopravných služieb sa schvaľuje v mene Spoločenstva.
   2.   Text dohody je pripojený k tomuto rozhodnutiu (2).
   Článok 2
   Týmto sa predseda Rady poveruje určiť osobu(-y) splnomocnenú(-é) na predloženie oznámenia, ktoré ustanovuje článok 9 ods. 1 dohody.

      V Luxemburgu 9. júna 2006

            Za Radu

            predseda

         H. GORBACH

      (1)  Stanovisko zo 14. marca 2006 (zatiaľ neuverejnené v úradnom vestníku).

      (2)  Pozri stranu 24 tohto úradného vestníka.


title: Rozhodnutie Rady 2011/133/SZBP z  21. februára 2011 o podpise a uzavretí Dohody medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie

text:
               2.3.2011

               SK

               Úradný vestník Európskej únie

               L 57/1

         ROZHODNUTIE RADY 2011/133/SZBP
   z 21. februára 2011
   o podpise a uzavretí Dohody medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 37 a na Zmluvu o fungovaní Európskej únie, najmä na jej článok 218 ods. 5 a 6,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „VP“),
   keďže:

               (1)

               Podmienky týkajúce sa účasti tretích štátov na operáciách krízového riadenia EÚ by mali byť ustanovené v dohode, ktorou sa zakladá rámec pre takúto prípadnú budúcu účasť, a nemali by sa definovať jednotlivo pre každú dotknutú operáciu.

               (2)

               Po tom, ako Rada 26. apríla 2010 prijala rozhodnutie o poverení na začatie rokovania, VP dojednala dohodu medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie (ďalej len „dohoda“).

               (3)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie („dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Úniu.
   Článok 3
   Do ukončenia postupov na jej uzavretie sa dohoda vykonáva predbežne od dátumu jej podpisu (1).
   Článok 4
   Predseda Rady v mene Únie urobí oznámenie podľa článku 16 ods. 1 dohody.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 21. februára 2011

            Za Radu

            predsedníčka

         C. ASHTON

      (1)  Dátum podpisu dohody uverejní Generálny sekretariát Rady v Úradnom vestníku Európskej únie.

      PREKLAD
      DOHODA
      medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie
      EURÓPSKA ÚNIA
      na jednej strane a
      ČIERNA HORA
      na strane druhej,
      ďalej len „zmluvné strany“,
      keďže:
      Európska únia (EÚ) sa môže rozhodnúť uskutočniť činnosti v oblasti krízového riadenia,
      EÚ rozhodne, či sa k účasti na operácii krízového riadenia EÚ prizvú tretie štáty,
      podmienky týkajúce sa účasti Čiernej Hory na operáciách krízového riadenia EÚ by mali byť ustanovené v dohode, ktorou sa zakladá rámec pre prípadnú budúcu spoluprácu, a nemali by sa vymedzovať jednotlivo pre každú príslušnú operáciu,
      takáto dohoda by sa nemala dotýkať autonómie EÚ v rozhodovaní a ani skutočnosti, že Čierna Hora sa rozhodne pre účasť na operáciách krízového riadenia EÚ prípad od prípadu,
      takáto dohoda by sa mala týkať výhradne budúcich operácií krízového riadenia EÚ a nemala by sa dotýkať akýchkoľvek existujúcich dohôd, ktoré upravujú účasť Čiernej Hory na operáciách krízového riadenia EÚ, ktoré už prebiehajú,
      SA DOHODLI TAKTO:
      ODDIEL I

         VŠEOBECNÉ USTANOVENIA

      Článok 1
      Rozhodnutia týkajúce sa účasti
      1.   Po rozhodnutí Európskej únie (EÚ) prizvať Čiernu Horu k účasti na operácii krízového riadenia EÚ a po tom, čo sa Čierna Hora rozhodne zúčastniť, Čierna Hora poskytne informácie o svojom navrhovanom príspevku EÚ.
      2.   Posúdenie príspevku Čiernej Hory EÚ sa uskutoční po porade s Čiernou Horou.
      3.   EÚ čo najskôr informuje Čiernu Horu o prvom odhade výšky možného príspevku na spoločné náklady operácie s cieľom pomôcť Čiernej Hore pri formulovaní svojej ponuky.
      4.   EÚ oznámi listom Čiernej Hore výsledok posúdenia s cieľom zabezpečiť účasť Čiernej Hory v súlade s ustanoveniami tejto dohody.
      Článok 2
      Rámec
      1.   Čierna Hora sa pripája k rozhodnutiu Rady, ktorým Rada EÚ rozhodne, že EÚ bude viesť operáciu krízového riadenia, a ku každému ďalšiemu rozhodnutiu, ktorým Rada EÚ rozhodne o rozšírení operácie krízového riadenia EÚ v súlade s ustanoveniami tejto dohody a akýchkoľvek požadovaných vykonávacích dojednaní.
      2.   Príspevok Čiernej Hory na operáciu krízového riadenia EÚ sa nedotýka autonómie rozhodovania EÚ.
      Článok 3
      Postavenie personálu a ozbrojených síl
      1.   Postavenie personálu vyslaného Čiernou Horou v rámci operácie civilného krízového riadenia EÚ a/alebo ozbrojených síl Čiernej Hory, ktorý sa podieľa na operácii vojenského krízového riadenia EÚ, sa upravuje v dohode o postavení misie/ozbrojených síl uzavretej medzi EÚ a štátom/štátmi, v ktorom/ktorých sa táto operácia vedie.
      2.   Postavenie personálu vyslaného na veliteľstvo alebo do veliteľských štruktúr umiestnených mimo územia štátu/štátov, na území ktorého/ktorých sa vedie operácia krízového riadenia EÚ, sa riadi dojednaniami medzi veliteľstvom a príslušnými veliteľskými štruktúrami a Čiernou Horou.
      3.   Bez toho, aby bola dotknutá dohoda o postavení ozbrojených síl/misie uvedená v odseku 1, Čierna Hora uplatňuje súdnu právomoc nad svojím personálom, ktorý sa zúčastňuje operácie krízového riadenia EÚ.
      4.   Čierna Hora je zodpovedná za prerokovanie každého nároku súvisiaceho s účasťou na operácii krízového riadenia EÚ, ktorú uplatní jej personál alebo ktorý sa ho týka. Čierna Hora je zodpovedná za začatie konania, najmä súdneho alebo disciplinárneho, voči komukoľvek zo svojho personálu v súlade so svojimi zákonmi a inými právnymi predpismi. Vzor takého vyhlásenia je pripojený k tejto dohode.
      5.   Zmluvné strany súhlasia s tým, že sa vzdajú akýchkoľvek vzájomných nárokov, ktoré nie sú zmluvnými nárokmi, za poškodenie, stratu alebo zničenie majetku, ktorý zmluvné strany vlastnia/požívajú, alebo za zranenia alebo smrť členov personálu každej zmluvnej strany, ktoré budú následkom plnenia ich služobných povinností v súvislosti s činnosťami vykonávanými podľa tejto dohody, s výnimkou prípadov hrubej nedbanlivosti alebo úmyselného zneužitia.
      6.   Čierna Hora sa zaväzuje vypracovať vyhlásenie o vzdaní sa nárokov na úhradu voči ktorémukoľvek štátu, ktorý sa zúčastňuje operácie krízového riadenia EÚ, na ktorej sa zúčastňuje Čierna Hora, a zaväzuje sa tak urobiť pri podpisovaní tejto dohody.
      7.   EÚ sa zaväzuje zabezpečiť, aby jej členské štáty vypracovali vyhlásenie ohľadom vzdania sa nárokov v súvislosti s akoukoľvek budúcou účasťou Čiernej Hory na operácii krízového riadenia EÚ, a zaväzuje sa tak urobiť pri podpisovaní tejto dohody.
      Článok 4
      Utajované skutočnosti
      V kontexte operácií krízového riadenia EÚ sa uplatňuje Dohoda medzi vládou Čiernej hory a EÚ o bezpečnosti utajovaných skutočností, ktorá sa uzavrela 13. septembra 2010 v Bruseli.
      ODDIEL II

         USTANOVENIA O ÚČASTI NA OPERÁCIÁCH CIVILNÉHO KRÍZOVÉHO RIADENIA

      Článok 5
      Personál vyslaný v rámci operácie civilného krízového riadenia EÚ
      1   Čierna Hora zabezpečuje, aby jej personál vyslaný v rámci operácie civilného krízového riadenia EÚ vykonával svoju misiu v súlade s:

                  a)

                  rozhodnutím Rady a následnými zmenami a doplneniami uvedenými v článku 2 ods. 1;

                  b)

                  operačným plánom;

                  c)

                  vykonávacími opatreniami.

            2.   Čierna Hora včas oboznamuje veliteľa misie operácie civilného krízového riadenia EÚ (ďalej len „veliteľ misie“) a vysokého predstaviteľa Únie pre zahraničné veci a bezpečnostnú politiku (ďalej len „VP“) s každou zmenou týkajúcou sa jej príspevku na operáciu civilného krízového riadenia EÚ.
      3.   Personál vyslaný v rámci operácie civilného krízového riadenia EÚ sa podrobí lekárskej prehliadke, očkovaniu a má od príslušného orgánu Čiernej Hory lekárske potvrdenie, že je schopný vykonávať svoje služobné povinnosti. Personál vyslaný v rámci operácie civilného krízového riadenia EÚ predloží kópiu uvedeného potvrdenia.
      Článok 6
      Velenie
      1.   Personál, ktorý vysiela Čierna Hora, vykonáva svoje služobné povinnosti a správa sa tak, že má na zreteli výhradne záujmy operácie civilného krízového riadenia EÚ.
      2.   Celý personál zostáva v plnom rozsahu pod velením svojich vnútroštátnych orgánov.
      3.   Vnútroštátne orgány odovzdajú operatívnu kontrolu EÚ.
      4.   Veliteľ misie preberá zodpovednosť za operáciu civilného krízového riadenia EÚ a vykonáva velenie a riadenie misie na mieste pôsobenia.
      5.   Veliteľ misie velí operácii civilného krízového riadenia EÚ a zabezpečuje jej každodenné riadenie.
      6.   Čierna Hora má rovnaké práva a povinnosti ohľadne každodenného riadenia operácie ako členské štáty EÚ, ktoré sa zúčastňujú operácie, v súlade s právnymi nástrojmi uvedenými v článku 2 ods. 1.
      7.   Veliteľ misie zodpovedá za disciplinárnu kontrolu personálu operácie civilného krízového riadenia EÚ. V prípade potreby začne dotknutý vnútroštátny orgán disciplinárne konanie.
      8.   Čierna Hora ustanoví Styčný bod národného kontingentu (NPC), aby zastupoval jej národný kontingent v rámci operácie. NPC sa zodpovedá veliteľovi misie v národných záležitostiach a je zodpovedný za každodennú disciplínu kontingentu.
      9.   Rozhodnutie ukončiť operáciu prijíma EÚ po porade so Čiernou Horou, ak táto ku dňu ukončenia operácie stále prispieva na operáciu civilného krízového riadenia EÚ.
      Článok 7
      Finančné aspekty
      1.   Bez toho, aby bol dotknutý článok 8, Čierna Hora znáša všetky náklady spojené so svojou účasťou na operácii okrem prevádzkových nákladov, ako sa ustanovuje v prevádzkovom rozpočte operácie
      2.   V prípade smrti, úrazu, straty alebo škody spôsobenej fyzickým alebo právnickým osobám pochádzajúcim zo štátu/štátov, na území ktorého/ktorých sa operácia vedie, Čierna Hora po určení svojej zodpovednosti zaplatí náhradu škody za podmienok ustanovených v platnej dohode o postavení misie, ktorá je uvedená v článku 3 ods. 1.
      Článok 8
      Príspevok do prevádzkového rozpočtu
      1.   Čierna Hora prispieva na financovanie prevádzkového rozpočtu operácie civilného krízového riadenia EÚ.
      2.   Finančný príspevok Čiernej Hory do prevádzkového rozpočtu sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

                  a)

                  podiel referenčnej sumy, ktorý je úmerný pomeru HND Čiernej Hory k celkovej sume HND všetkých štátov prispievajúcich do prevádzkového rozpočtu operácie, alebo

                  b)

                  podiel referenčnej sumy na prevádzkovom rozpočte, ktorý je úmerný pomeru počtu personálu Čiernej Hory zúčastňujúceho sa operácie k celkovému počtu personálu všetkých štátov zúčastňujúcich sa operácie.

            3.   Bez ohľadu na uvedené odseky 1 a 2 Čierna Hora neprispieva na financovanie diét vyplácaných personálu členských štátov EÚ.
      4.   Bez ohľadu na odsek 1 EÚ oslobodzuje v zásade Čiernu Horu od finančných príspevkov na určitú operáciu civilného krízového riadenia EÚ, keď:

                  a)

                  EÚ rozhodne, že Čierna Hora poskytuje značný príspevok, ktorý je pre túto operáciu podstatný, alebo

                  b)

                  Čierna Hora má taký HND na osobu, ktorý nepresahuje HND žiadneho iného členského štátu EÚ.

            5.   Veliteľ misie a príslušné administratívne služby Čiernej Hory podpíšu dohodu o platbe príspevkov Čiernej Hory do prevádzkového rozpočtu operácie civilného krízového riadenia EÚ. Táto dohoda zahŕňa okrem iného ustanovenia o:

                  a)

                  príslušnej sume;

                  b)

                  spôsobe platby finančného príspevku;

                  c)

                  postupe pri audite.

            ODDIEL III

         USTANOVENIA O ÚČASTI NA OPERÁCIÁCH VOJENSKÉHO KRÍZOVÉHO RIADENIA

      Článok 9
      Účasť na operácii vojenského krízového riadenia EÚ
      1.   Čierna Hora zabezpečuje, aby jej ozbrojené sily a personál, ktorí sa zúčastňujú na operácii vojenského krízového riadenia EÚ, vykonávali svoju misiu v súlade s:

                  a)

                  rozhodnutím Rady a následnými zmenami a doplneniami uvedenými v článku 2 ods. 1;

                  b)

                  operačným plánom;

                  c)

                  vykonávacími opatreniami.

            2.   Personál, ktorý vysiela Čierna Hora, vykonáva svoje služobné povinnosti a správa sa tak, že má na zreteli výhradne záujmy operácie vojenského krízového riadenia EÚ.
      3.   Čierna Hora včas oboznamuje veliteľa operácie EÚ s každou zmenou týkajúcou sa svojej účasti na operácii.
      Článok 10
      Velenie
      1.   Všetci príslušníci ozbrojených síl a personál, ktorí sa zúčastňujú vojenskej operácie krízového riadenia EÚ, zostávajú v plnom rozsahu pod velením svojich vnútroštátnych orgánov.
      2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ, ktorý má právo delegovať svoje právomoci.
      3.   Čierna Hora má rovnaké práva a povinnosti ohľadne každodenného riadenia operácie ako zúčastnené členské štáty EÚ.
      4.   Veliteľ operácie EÚ môže po porade s Čiernou Horou kedykoľvek požiadať, aby Čierna Hora zrušila svoj príspevok.
      5.   Čierna Hora vymenuje vysokého vojenského zástupcu (ďalej len „SMR“ – Senior Military Representative), ktorý má za úlohu zastupovať národný kontingent na operácii vojenského krízového riadenia EÚ. SMR sa radí s veliteľom ozbrojených síl EÚ vo všetkých záležitostiach týkajúcich sa operácie a zodpovedá za každodennú disciplínu čiernohorského kontingentu.
      Článok 11
      Finančné aspekty
      1.   Bez toho, aby bol dotknutý článok 12, Čierna Hora znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 2 ods. 1, ako aj v rozhodnutí Rady 2008/975/SZBP z 18. decembra 2008, ktorým sa ustanovuje mechanizmus správy financovania spoločných nákladov na operácie EÚ s vojenskými alebo obrannými dôsledkami (Athena) (1).
      2.   V prípade smrti, úrazu, straty alebo škody spôsobenej fyzickej alebo právnickej osobe pochádzajúcej zo štátu/štátov, na území ktorého/ktorých sa operácia vedie, Čierna Hora po určení jej zodpovednosti zaplatí náhradu škody za podmienok ustanovených v platnej dohode o postavení ozbrojených síl, ktorá je uvedená v článku 3 ods. 1.
      Článok 12
      Príspevok na spoločné náklady
      1.   Čierna Hora prispieva na financovanie spoločných nákladov operácie vojenského krízového riadenia EÚ.
      2.   Finančný príspevok Čiernej Hory na spoločné náklady sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

                  a)

                  podiel na spoločných nákladoch, ktorý je úmerný pomeru HND Čiernej Hory k celkovej sume HND všetkých štátov prispievajúcich na spoločné náklady operácie, alebo

                  b)

                  podiel na spoločných nákladoch, ktorý je úmerný pomeru počtu personálu Čiernej Hory zúčastňujúceho sa operácie k celkovému počtu personálu všetkých štátov zúčastňujúcich sa operácie.

            Ak sa použije vzorec podľa prvého pododseku písm. b) a keď Čierna Hora vysiela personál iba na veliteľstvo operácie alebo ozbrojených síl, použije sa pomer jej personálu k celkovému počtu personálu príslušného veliteľstva. V ostatných prípadoch ide o pomer celého personálu, ktorý vyslala Čierna Hora, k celkovému počtu personálu operácie.
      3.   Bez ohľadu na odsek 1 EÚ oslobodzuje v zásade Čiernu Horu od finančných príspevkov na spoločné náklady určitej operácie vojenského krízového riadenia EÚ, keď:

                  a)

                  EÚ rozhodne, že Čierna Hora poskytuje značný príspevok na prostriedky a/alebo kapacity, ktoré sú pre túto operáciu podstatné, alebo

                  b)

                  Čierna Hora má taký HND na osobu, ktorý nepresahuje HND žiadneho iného členského štátu EÚ.

            Uzavrie sa dohoda medzi správcom ustanoveným v rozhodnutí 2008/975/SZBP a príslušnými správnymi orgánmi Čiernej Hory. Táto dohoda okrem iného zahŕňa ustanovenia o:

                  a)

                  príslušnej sume;

                  b)

                  spôsobe platby finančného príspevku;

                  c)

                  postupe pri audite.

            ODDIEL IV

         ZÁVEREČNÉ USTANOVENIA

      Článok 13
      Vykonávacie opatrenia
      Bez toho, aby bol dotknutý článok 8 ods. 5 a článok 12 ods. 4, VP a príslušné orgány Čiernej Hory dohodnú všetky potrebné technické a správne opatrenia súvisiace s vykonávaním tejto dohody.
      Článok 14
      Neplnenie záväzkov
      Ak si jedna zo zmluvných strán neplní svoje povinnosti ustanovené v tejto dohode, druhá zmluvná strana má právo túto dohodu ukončiť zaslaním písomnej výpovede s jednomesačnou lehotou.
      Článok 15
      Urovnávanie sporov
      Spory týkajúce sa výkladu alebo uplatňovania tejto dohody sa medzi zmluvnými stranami riešia diplomatickou cestou.
      Článok 16
      Nadobudnutie platnosti
      1.   Táto dohoda nadobúda platnosť prvým dňom prvého mesiaca po tom, ako sa zmluvné strany navzájom informovali, že ukončili vnútorné právne postupy potrebné na nadobudnutie jej platnosti.
      2.   Táto dohoda sa predbežne vykonáva odo dňa jej podpisu.
      3.   Táto dohoda podlieha pravidelnému preskúmaniu.
      4.   Túto dohodu možno zmeniť a doplniť na základe vzájomnej písomnej dohody medzi zmluvnými stranami.
      5.   Túto dohodu môže ktorákoľvek zmluvná strana vypovedať písomným oznámením o vypovedaní, ktoré odovzdá druhej zmluvnej strane. Takáto výpoveď je účinná šesť mesiacov po doručení oznámenia druhej zmluvnej strane.

         V Bruseli dňa dvadsiateho druhého februára roku dvetisícjedenásť v dvoch vyhotoveniach, každé v anglickom jazyku.

               Za Európsku úniu

               Za Čiernu Horu

         (1)  Ú. v. EÚ L 345, 23.12.2008, s. 96.

         ZNENIE VYHLÁSENÍ

            ZNENIE PRE ČLENSKÉ ŠTÁTY EÚ:

         „Členské štáty EÚ, uplatňujúce rozhodnutie Rady EÚ o operácii krízového riadenia EÚ, na ktorej sa zúčastňuje Čierna Hora, sa budú usilovať, do tej miery, do akej to ich vnútroštátne právne systémy dovoľujú, vzdať sa podľa možností nárokov na náhradu voči Čiernej Hore v prípade úrazu alebo úmrtia personálu alebo škody na majetku, alebo straty na majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škoda alebo strata:

                     —

                     boli zapríčinené personálom Čiernej Hory pri výkone jeho služobných povinností súvisiacich s operáciou krízového riadenia EÚ, okrem prípadov hrubej nedbalosti alebo úmyselného zneužitia úradnej moci, alebo

                     —

                     vznikli používaním majetku vo vlastníctve Čiernej Hory za podmienky, že majetok sa používal v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ z Čiernej Hory, ktorý tento majetok používa.“

            ZNENIE PRE ČIERNU HORU:

         „Čierna Hora, uplatňujúca rozhodnutie Rady EÚ o operácii krízového riadenia EÚ, sa bude usilovať, pokiaľ to jej vnútroštátny právny systém dovoľuje, vzdať sa podľa možností nárokov voči každému štátu zúčastňujúcemu sa operácie krízového riadenia EÚ v prípade úrazu alebo úmrtia personálu alebo škody na majetku, alebo straty majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škoda alebo strata:

                     —

                     boli zapríčinené personálom pri výkone jeho služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci, alebo

                     —

                     vznikli používaním majetku vo vlastníctve štátov zúčastňujúcich sa operácie krízového riadenia za podmienky, že majetok bol používaný v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ, ktorý tento majetok používa.“


title: Rozhodnutie Dozorného úradu EZVO č. 302/14/COL zo 16. júla 2014 , ktorým sa po deväťdesiaty deviatykrát menia procesné a hmotné pravidlá v oblasti štátnej pomoci zmenou určitých usmernení o štátnej pomoci [2015/95]

text:
               22.1.2015

               SK

               Úradný vestník Európskej únie

               L 15/103

         ROZHODNUTIE DOZORNÉHO ÚRADU EZVO
   č. 302/14/COL
   zo 16. júla 2014,
   ktorým sa po deväťdesiaty deviatykrát menia procesné a hmotné pravidlá v oblasti štátnej pomoci zmenou určitých usmernení o štátnej pomoci [2015/95]
   DOZORNÝ ÚRAD EZVO (ďalej len „dozorný úrad“),
   SO ZRETEĽOM na Dohodu o Európskom hospodárskom priestore (ďalej len „Dohoda o EHP“), a najmä na jej články 61 až 63 a na jej protokol 26,
   SO ZRETEĽOM na Dohodu medzi štátmi EZVO o zriadení dozorného úradu a súdu (ďalej len „Dohoda o dozore a súde“), najmä na jej článok 5 ods. 2 písm. b) a článok 24, a článok 1 v časti I protokolu 3 k uvedenej dohode,
   keďže:
   Podľa článku 24 Dohody o dozore a súde uvedie dozorný úrad do platnosti ustanovenia Dohody o EHP týkajúce sa štátnej pomoci.
   Podľa článku 5 ods. 2 písm. b) Dohody o dozore a súde vydáva dozorný úrad oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne stanovuje alebo pokiaľ to dozorný úrad považuje za nevyhnutné.
   Dňa 21. mája 2014 Európska komisia prijala oznámenie, ktorým sa menia oznámenia Komisie o usmerneniach EÚ pre uplatňovanie pravidiel štátnej pomoci v súvislosti s rýchlym zavádzaním širokopásmových sietí, o usmerneniach o regionálnej štátnej pomoci na roky 2014 – 2020, o štátnej pomoci na filmy a iné audiovizuálne diela, o usmerneniach o štátnej pomoci na podporu rizikových finančných investícií a o usmerneniach o štátnej pomoci pre letiská a letecké spoločnosti (1). Cieľom zmien je zosúladiť ustanovenia o transparentnosti v rámci rôznych usmernení o štátnej pomoci a zjednodušiť súčasné ustanovenia.
   Toto oznámenie má význam pre Európsky hospodársky priestor.
   Má sa ním zabezpečiť jednotné uplatňovanie pravidiel štátnej pomoci pre EHP v rámci celého Európskeho hospodárskeho priestoru v súlade s cieľom vytvoriť homogénny Európsky hospodársky priestor, ktorý je stanovený v článku 1 Dohody o EHP.
   Podľa bodu II v časti „VŠEOBECNÉ“ v prílohe XV k Dohode o EHP má dozorný úrad po konzultácii s Európskou Komisiou prijať nové akty, ktoré zodpovedajú aktom prijatým Európskou komisiou.
   PO KONZULTÁCII s Európskou komisiou,
   PO KONZULTÁCII so štátmi EZVO listom z 30. júna 2014 o tejto veci,
   PRIJAL TOTO ROZHODNUTIE:
   Článok 1
   Hmotnoprávne pravidlá v oblasti štátnej pomoci sa menia takto.
   Článok 2
   Týmto oznámením sa nahrádzajú nasledujúce časti:

               —

               o usmerneniach pre uplatňovanie pravidiel štátnej pomoci v súvislosti s rýchlym zavádzaním širokopásmových sietí (2), prvé dve vety bodu 74 písm. j),

               —

               o usmerneniach o regionálnej štátnej pomoci na roky 2014 – 2020 (3), bod 135,

               —

               o usmerneniach o štátnej pomoci pre filmy a iné audiovizuálne diela (4), bod 51 ods. 7,

               —

               o usmerneniach o štátnej pomoci pre letiská a letecké spoločnosti (5), body 162 a 163,

         prostredníctvom:
   „Členské štáty EZVO zabezpečia uverejnenie nasledujúcich informácií na všeobecnej webovej stránke štátnej pomoci na celoštátnej alebo regionálnej úrovni:

               —

               úplné znenie schválenej schémy pomoci alebo rozhodnutia o poskytnutí individuálnej pomoci a ich vykonávacích ustanovení alebo odkaz na toto znenie alebo rozhodnutie,

               —

               totožnosť orgánu (orgánov) poskytujúceho (poskytujúcich) pomoc;

               —

               pomenovanie jednotlivých príjemcov, forma a výška pomoci poskytnutej každému príjemcovi, dátum poskytnutia pomoci, typ podniku (MSP/veľký podnik), región, v ktorom má príjemca sídlo (štatistický región na úrovni 2) (6) a hlavné hospodárske odvetvie, v ktorom príjemca vykonáva svoju činnosť (na úrovni skupiny NACE) (7).

         Od takejto požiadavky možno upustiť v prípade poskytovania individuálnej pomoci nižšej ako 500 000 EUR. V prípade schém vo forme daňového zvýhodnenia môžu byť informácie o sumách individuálnej pomoci (8) uvádzané v týchto rozpätiach (v miliónoch EUR): [0,5 – 1]; [1 – 2]; [2 – 5]; [5 – 10]; [10 – 30]; [30 a viac].
   Tieto informácie sa musia uverejniť po prijatí rozhodnutia o poskytnutí pomoci, musia sa uchovávať najmenej 10 rokov a širokej verejnosti musia byť dostupné bez obmedzení (9). Od štátov EZVO sa nebude vyžadovať, aby vyššie uvedené informácie publikovali do 1. júla 2016 (10).
   Článok 3
   1.   Týmto rozhodnutím sa menia usmernenia o regionálnej štátnej pomoci na roky 2014 – 2020 a monitorovacie podmienky uložené na regionálne schémy štátnej pomoci takto:

               —

               vypúšťa sa bod 169 usmernení o regionálnej štátnej pomoci na roky 2014 – 2020 vrátane podmienky monitorovania,

               —

               vypúšťa sa príloha IV k usmerneniam o regionálnej štátnej pomoci na roky 2014 – 2020.

         2.   Upúšťa sa od regionálnych schém štátnej pomoci už schválených v súlade s usmerneniami o regionálnej štátnej pomoci na roky 2014 – 2020 vrátane podmienky monitorovania stanovenej v bode 169 uvedených usmernení. V súlade s tým sa vypúšťa bod 65 rozhodnutia 225/14/COL z 18. júna 2014 o regionálne diferencovaných príspevkoch sociálneho zabezpečenia na roky 2014 – 2020.
   Článok 4
   Týmto rozhodnutím sa menia usmernenia o štátnej pomoci na podporu rizikových finančných investícií (11) takto:

               —

               V bode 166 ods. v:

                           —

                              namiesto:„Od tejto požiadavky možno upustiť v súvislosti s MSP, ktoré nevykonali nijaký komerčný predaj na nijakom trhu, a v prípade investícií do konečného prijímajúceho podniku, ktoré nepresahujú 200 000 EUR“

                           —

                              má byť:„Od tejto požiadavky možno upustiť v súvislosti s MSP, ktoré nevykonali žiadny komerčný predaj na žiadnom trhu, a v prípade investícií do konečného prijímajúceho podniku, ktoré nepresahujú 500 000 EUR“.

               —

               V bode 166 ods. vi:

                           —

                              namiesto:„výška získanej fiškálnej výhody, ak táto výhoda presahuje 200 000 EUR. Túto sumu možno poskytnúť v rozpätiach 2 miliónov EUR.“

                           —

                              má byť:„výška získanej fiškálnej výhody, ak táto výhoda presahuje 500 000 EUR. Túto sumu možno poskytnúť v nasledujúcich rozpätiach (v miliónoch EUR): [0,5 – 1]; [1 – 2]; [2 – 5]; [5 – 10]; [10 – 30]; [30 a viac].“

               —

               Na konci bodu 166 sa vkladá tento text:

                  „Od členských štátov EZVO sa do 1. júla 2016 nebude vyžadovať, aby poskytovali uvedené informácie (12).

         Článok 5
   Týmto rozhodnutím sa vkladá tento text:

      „V prípade schém pomoci, ktoré sú vylúčené z rozsahu pôsobnosti niektorého nariadenia o skupinovej výnimke výlučne z dôvodu ich veľkého rozpočtu, bude dozorný úrad posudzovať ich zlučiteľnosť výlučne na základe plánu hodnotenia.“

               —

               na koniec bodu 49 usmernení pre uplatňovanie pravidiel štátnej pomoci v súvislosti s rýchlym zavádzaním širokopásmových sietí,

               —

               na koniec bodu 138 usmernení o regionálnej štátnej pomoci na roky 2014 – 2020,

               —

               na koniec bodu 167 usmernení o štátnej pomoci pre letiská a letecké spoločnosti,

               —

               na koniec bodu 172 usmernení o štátnej pomoci na podporu rizikových finančných investícií.

         Článok 6
   Iba anglické znenie je autentické.

      V Bruseli 16. júla 2014

            Za Dozorný úrad EZVO

         Oda Helen SLETNES

            predsedníčka

         Helga JÓNSDÓTTIR

            členka kolégia

      (1)  Ú. v. EÚ C 198, 27.6.2014, s. 30.

      (2)  Zatiaľ neuverejnené v úradnom vestníku. Dostupné na: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  Zatiaľ neuverejnené v úradnom vestníku. Dostupné na: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  Zatiaľ neuverejnené v úradnom vestníku. Dostupné na: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  Zatiaľ neuverejnené v úradnom vestníku. Dostupné na: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  V týchto usmerneniach sa namiesto skratky ‚NUTS‘ používanej v usmerneniach Komisie použije pojem ‚štatistický región‘. Skratka NUTS je odvodená z anglického názvu ‚Nomenclature of Territorial Units for Statistics‘ (nomenklatúra územných jednotiek pre štatistické účely) podľa nariadenia Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS) (Ú. v. EÚ L 154, 21.6.2003, s. 1). Toto nariadenie zatiaľ nebolo začlenené do Dohody o EHP. S cieľom dosiahnuť spoločné vymedzenie pojmov pri stále rastúcom dopyte po štatistických informáciách na regionálnej úrovni sa však Štatistický úrad Európskej únie – Eurostat – a národné štatistické úrady kandidátskych krajín a štátov EZVO dohodli na vytvorení štatistických regiónov, ktoré zodpovedajú klasifikácii NUTS.

      (7)  S výnimkou obchodných tajomstiev a iných dôverných informácií v náležite odôvodnených prípadoch a so súhlasom dozorného úradu (pozri usmernenia dozorného úradu o služobnom tajomstve v rozhodnutiach o štátnej pomoci (Ú. v. EÚ L 154, 8.6.2006, s. 27 a dodatok EHP č. 29, 8.6.2006, s. 1).

      (8)  Suma, ktorá sa má uverejniť, je maximálne povolená daňová výhoda, a nie suma, ktorá sa odpočítava v jednotlivých rokoch (napr. v rámci daňového úveru sa má uverejňovať maximálne povolený daňový úver a nie skutočná suma, ktorá by mohla závisieť od zdaniteľných príjmov a podliehať zmenám každý rok).

      (9)  Tieto informácie sa uverejnia do 6 mesiacov odo dňa poskytnutia pomoci (alebo v prípade pomoci vo forme daňového zvýhodnenia do 1 roka odo dňa, keď sa musí predložiť daňové priznanie). V prípade neoprávnenej pomoci musia členské štáty EZVO zabezpečiť uverejnenie týchto informácií ex post, a to najneskôr do 6 mesiacov od dátumu rozhodnutia dozorného úradu. Tieto informácie by mali byť dostupné vo formáte, ktorý umožňuje vyhľadávanie údajov, ich extrakciu a jednoduché zverejňovanie na internete, napríklad vo formáte CSV alebo XML.

      (10)  V prípade pomoci poskytnutej pred 1. júlom 2016 a fiškálnej pomoci sa nebude vyžadovať uverejnenie informácií o pomoci požadovanej alebo poskytnutej pred 1. júlom 2016.“

      (11)  Zatiaľ neuverejnené v úradnom vestníku. Dostupné na http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(applicable-from-1-july-2014).pdf

      (12)  V prípade pomoci poskytnutej pred 1. júlom 2016 a fiškálnej pomoci sa nebude vyžadovať uverejnenie informácií o pomoci požadovanej alebo poskytnutej pred 1. júlom 2016.“


title: Rozhodnutie Európskeho parlamentu (EÚ) 2017/1714 z 27. apríla 2017 o absolutóriu za plnenie rozpočtu Eurojustu za rozpočtový rok 2015

text:
               29.9.2017

               SK

               Úradný vestník Európskej únie

               L 252/308

         ROZHODNUTIE EURÓPSKEHO PARLAMENTU (EÚ) 2017/1714
   z 27. apríla 2017
   o absolutóriu za plnenie rozpočtu Eurojustu za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2015 spolu s odpoveďou Eurojustu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória Eurojustu za plnenie rozpočtu za rozpočtový rok 2015 (05873/2017 – C8-0056/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0129/2017),

               1.

               udeľuje absolutórium výkonnému riaditeľovi Eurojustu za plnenie rozpočtu Eurojustu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 193.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 63, 6.3.2002, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie rady zo 16. júna 1975 o zriadení Poradného výboru pre vzdelávanie lekárov

text:
Dôležité právne oznámenie

|

31975D0364

Úradný vestník L 167 , 30/06/1975 S. 0017 - 0018 Fínske špeciálne vydanie: Kapitola 16 Zväzok 1 S. 0010  Grécke špeciálne vydanie: Kapitola 05 Zväzok 2 S. 0050  Švédske špeciálne vydanie: Kapitola 16 Zväzok 1 S. 0010  Španielske špeciálne vydanie: Kapitola 06 Zväzok 1 S. 0200  Portugalské špeciálne vydanie Kapitola 06 Zväzok 1 S. 0200

		Rozhodnutie radyzo 16. júna 1975o zriadení Poradného výboru pre vzdelávanie lekárov(75/364/EHS)RADA EURÓPSKEHO SPOLOČENSTVA,so zreteľom na Zmluvu o založení Európskeho hospodárskeho spoločenstva,so zreteľom na návrh rozhodnutia predložený Komisiou,keďže v rezolúcii zo 6. júna 1974 o vzájomnom uznávaní diplomov, osvedčení a iných dokladov o formálnych kvalifikáciách sa Rada vyslovila za vytvorenie poradných výborov;keď že v súvislosti so vzájomným uznávaním diplomov, osvedčení a iných dokladov formálnych kvalifikáciách a s koordináciou podmienok na výkon povolania lekára je dôležité zabezpečiť porovnateľne náročnú úroveň odborného vzdelávania;keďže je žiaduce vytvoriť poradný výbor na poskytovanie poradenstva Komisii prispievajúci k dosiahnutiu tohto cieľa,PRIJALA TOTO ROZHODNUTIE:Článok 1Pri Komisii sa zriadi Poradný výbor pre vzdelávanie lekárov, ďalej len "výbor".Článok 21. Úlohou výboru je pomôcť zabezpečiť porovnateľne náročnú úroveň odborného vzdelávania lekárov v spoločenstve, pokiaľ ide o základnú aj ďalšiu odbornú prípravu.2. Túto úlohu má plniť najmä týmito prostriedkami:- výmenou úplných informácií o metódach výučby, obsahu, úrovni a zložení teoretickej a praktickej prípravy poskytovaných v členských štátoch,- diskusiou a konzultáciou s cieľom vytvoriť spoločné prístupy k štandardom, ktoré sa majú dosiahnuť pri odbornej príprave lekárov, a ak to bude vhodné, k štruktúre a obsahu takéhoto odborného vzdelávania,- kontrolou prispôsobovania vzdelávania lekárov vývoju lekárskej vedy a metód výučby.3. Výbor oznámi Komisii a členským štátom svoje stanoviská a odporúčania, a ak to považuje za vhodné, tiež návrhy na zmeny a doplnenia článkov, ktoré treba vykonať v súvislosti s odborným vzdelávaním lekárov v smerniciach č. 75/362/EHS [1] a č. 75/363/EHS [2].4. Výbor radí Komisii vo všetkých záležitostiach týkajúcich sa odborného vzdelávania lekárov, v ktorých sa naň môže Komisia obrátiť.Článok 31. Výbor pozostáva z troch odborníkov z každého členského štátu, a to takto:- jeden odborník vykonávajúci povolanie,- jeden odborník z lekárskych univerzitných fakúlt,- jeden odborník z príslušných orgánov členských štátov.2. Každý člen má svojho náhradníka. Náhradníci sa môžu zúčastňovať zasadaní výboru.3. Členov výboru a náhradníkov podľa odsekov 1 a 2 navrhnú členské štáty. Členovia podľa prvej a druhej zarážky odseku 1 a ich náhradníci sú vymenovaní na základe návrhu z odbornej praxe a univerzít. Takto navrhnutých členov a náhradníkov vymenuje Rada.Článok 41. Funkčné obdobie člena výboru je trojročné; po jeho uplynutí môžu členovia výboru zotrvať vo funkcii až pokým nie sú nahra dení alebo až do obnovenia ich funkčného obdobia.2. Funkčné obdobie člena sa môže skončiť pred uplynutím trojročného obdobia odstúpením alebo úmrtím člena, alebo jeho nahradením inou osobu, v súlade s postupom stanoveným v článku 3. Takéto vymenovanie bude platné na zvyšok funkčného obdobia.Článok 5Výbor si zvolí z vlastných radov predsedu a dvoch podpredsedov. Výbor prijme svoj rokovací poriadok. Program zasadnutí navrhne predseda výboru po porade s Komisiou.Článok 6Výbor si môže vytvoriť pracovné skupiny a na pomoc v spojitosti so všetkými osobitnými stránkami svojej práce môže zvolávať pozorovateľov a odborníkov.Článok 7Sekretariát výboru zabezpečí Komisia.V Luxemburgu 16. júna 1975Za RadupredsedaR. Ryan[1] Ú. v. ES L 167, 30.6.1975, s. 1.[2] Ú. v. ES L 167, 30.6.1975, s. 14.--------------------------------------------------


title: 2010/525/EÚ: Rozhodnutie Európskeho parlamentu z  5. mája 2010 o účtovnej závierke Európskeho úradu pre bezpečnosť potravín za rozpočtový rok 2008

text:
               25.9.2010

               SK

               Úradný vestník Európskej únie

               L 252/159

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskeho úradu pre bezpečnosť potravín za rozpočtový rok 2008
   (2010/525/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2008 spolu s odpoveďami úradu (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0086/2010),

               1.

               schvaľuje účtovnú závierku Európskeho úradu pre bezpečnosť potravín za rozpočtový rok 2008;

               2.

               poveruje svojho predsedu, aby postúpil toto rozhodnutie výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 95.

      (2)  Ú. v. ES L 248, 16.9.2002, s. 1.

      (3)  Ú. v. ES L 31, 1.2.2002, s. 1.

      (4)  Ú. v. ES L 357, 31.12.2002, s. 72.


title: 2010/14/: Rozhodnutie Európskej centrálnej banky z  10. decembra 2009 o schválení objemu emisie mincí v roku 2010 (ECB/2009/25)

text:
               12.1.2010

               SK

               Úradný vestník Európskej únie

               L 7/21

         ROZHODNUTIE EURÓPSKEJ CENTRÁLNEJ BANKY
   z 10. decembra 2009
   o schválení objemu emisie mincí v roku 2010
   (ECB/2009/25)
   (2010/14/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 128 ods. 2,
   keďže:

               (1)

               Európska centrálna banka (ďalej len „ECB“) má od 1. januára 1999 výhradné právo schvaľovať objem emisie mincí vydávaných členskými štátmi, ktoré prijali euro (ďalej len „zúčastnené členské štáty“).

               (2)

               Zúčastnené členské štáty predložili ECB na schválenie svoje odhady objemu euromincí, ktoré sa majú vydať v roku 2010, doplnené vysvetlivkami o použitej metóde odhadu,

         PRIJALA TOTO ROZHODNUTIE:
   Článok 1
   Schválenie objemu euromincí, ktoré sa majú vydať v roku 2010
   ECB týmto schvaľuje objem euromincí, ktoré majú zúčastnené členské štáty vydať v roku 2010, ako je uvedené v tejto tabuľke:

               (v miliónoch eur)

               Emisia mincí určených na obeh a emisia zberateľských mincí (neurčené na obeh) v roku 2010

               Belgicko

               105,2

               Nemecko

               668,0

               Írsko

               43,0

               Grécko

               55,0

               Španielsko

               210,0

               Francúzsko

               290,0

               Taliansko

               283,0

               Cyprus

               18,1

               Luxembursko

               40,0

               Malta

               10,5

               Holandsko

               54,0

               Rakúsko

               306,0

               Portugalsko

               50,0

               Slovinsko

               30,0

               Slovensko

               62,0

               Fínsko

               60,0

         Článok 2
   Záverečné ustanovenie
   Toto rozhodnutie je určené zúčastneným členským štátom.

      Vo Frankfurte nad Mohanom 10. decembra 2009

            Prezident ECB

         Jean-Claude TRICHET


title: 2008/774/ES,Euratom: Rozhodnutie Rady z  2. októbra 2008 , ktorým sa vymenúva jeden luxemburský člen Európskeho hospodárskeho a sociálneho výboru

text:
               7.10.2008

               SK

               Úradný vestník Európskej únie

               L 266/12

      ROZHODNUTIE RADY

   z 2. októbra 2008,
   ktorým sa vymenúva jeden luxemburský člen Európskeho hospodárskeho a sociálneho výboru
   (2008/774/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie 2006/524/ES, Euratom (1),
   so zreteľom na návrh luxemburskej vlády,
   so zreteľom na stanovisko Komisie,
   keďže v dôsledku odstúpenia pána Paula JUNCKA sa uvoľnilo jedno miesto člena Európskeho hospodárskeho a sociálneho výboru,
   ROZHODLA TAKTO:
   Článok 1
   Pán Patrick SEYLER, General Manager, ArcelorMittal, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 2. októbra 2008

            Za Radu

            predseda

         X. BERTRAND

      (1)  Ú. v. EÚ L 207, 28.7.2006, s. 30.